
# «Казан» гаилә үзәге янында төп чыршыны ачуны 26 нчы декабрьгә күчерделәр

Хәзерге вакытта шәһәрдә плюс тамгалы һава температурасы саклана, бу мәйданчыкны әзерләүгә комачаулый

«Казан» гаилә үзәге янында Яңа ел чыршысын ачуны 26 нчы декабрьгә күчерделәр. Тантаналы чара 17:30 да башланачак.


Хәзерге вакытта Казанда плюс тамгалы температура күзәтелә, бу комплексны ачуга әзерләүгә комачаулый. Белгечләр концерт һәм ярминкәләр өчен мәйданчыклар оештыра алсын, шулай ук боздан тау әзерләр өчен тотрыклы салкын һава торышы кирәк, дип җиткерделәр шәһәр Башкарма комитетының Мәдәният идарәсендә.

Моннан тыш, ТР төзелеш тармагы оешуның 100 еллыгы скверында чыршы шәһәрчеген ачу кичектерелде. Төгәл дата соңрак билгеле булачак.


KZN.RU

Следите за самым важным и интересным в Telegram-каналеТатмедиа

## Нет комментариев
«Казан» гаилә үзәге янында төп чыршыны ачуны 26 нчы декабрьгә күчерделәр